ii-i3                                                                                                                                                                                                                                                                                                                                                                                                                                                   Crusade Vows broken                                                                                                                                                                                                                                                                                                                                                                                                                                                                                                                        289
but baren and vayne and also vycyous. For y was insolent
and nyse1 in pryde and elacyon, and foule and unclene by
the vyce of lecherye. Not withstonding for thys y am nowe
specyally ponysht, by cause y caste aweye fro me the sygne
of the holy crosse the whyche y hadde takyn apone me in a
vowe that y made to goo to the holy lond, howe be yt that
y toke the crosse not for devocyon but for vayne glorye, the
whiche y loved to have hadde of the lorde yat y servyd.
Trewely every nyght y labur in going, as mekyl as y maye, to
make an ende of that pilgremage. But, what for febulnes of
strenthe and contraryusnes of the wedyr and also scharpnes
of the waye, y am lettyd gretly, that onethe2 y may goo at on
tyme a full lytyl dayes journey. Sothely, whenne the mornyng
begynneth, fleyn to me wykyd spirytys, beyng woddes yn al
cruelnes, and drawyn me ageyne to the place of my peynys,
where ever more al the days tyme y am gretly peynde yn
fyre. Nevertheles wyth a certen amendement of lessur dyssese*,
thawght8 hyt be lytyl. And ageyne when nyghte comythe y
am restoryd to the place where y lefte laste rny journey; and
so y go forthe on my pylgrimage, and when the mornyng ys
cumme y am drawyn ageyne and caste to peynys. And al
that have vowyd to go to the holy londe, and aftyr dyd caste
fro hem her crosse, and whent not dedyr*, yn lyke wyse as y
go they be compellyd to do her pylgrymage, so yf they may
have the grace of god yn her laste ende to repente hem, as y
had to repente me for brekyng of my vowe; and than by the
holsum remedy of confession thys synne that was dedly synne
may be changed to a venyal synne. Othyr wyse al that breke
that same vowe be put to eternalle dampnacion,
13      CRUSADER AND WIFE
An Alphabet of Tales, E.E.T.S., 1904, p. 159 (Tale CCXXix.).
Jacobus de Vetriaco tellis of hym selfe and says; " On a
tyme as I was in a town prechand, ther was a man that durste
not com unto the sermon for his wyfe, not in-to the kurk.
And he come to a wyndow and harde the sermon; and when
1 foolish.      2 scarcely.      3 furious,      * discomfort.      9 though.     6 tirither.

